Χίνες

Η Χίνες είναι δήμος στη νοτιοδυτική Ισπανία, στην επαρχία της Σεβίλλης, στην Ανδαλουσία. Είναι μέρος της μητροπολιτικής περιοχής της πόλης της Σεβίλλης. Η Χίνες είχε 13.524 κατοίκους κατά την απογραφή του 2021 και έκταση 2.9 km2.

Ενώ η πόλη ιδρύθηκε κατά τη Ρωμαϊκή εποχή, η περιοχή είναι κατοικημένη πό την προϊστορική εποχή και για αιώνες η παραγωγή ελιάς και ελαιολάδου έχει μεγάλη σημασία λόγω της γονιμότητας της γης της. Από τα μέσα του 20ου αιώνα ξεκίνησε μια διαδικασία αύξησης του πληθυσμού λόγω της εγγύτητας με τη Σεβίλλη. Μέχρι το τέλος του αιώνα σχεδόν όλη η έκταση γύρω από την πόλη είχε οικοδομηθεί, σχηματίζοντας ένα αστικό συγκρότημα με κοντινές πόλεις. Σήμερα έχει μια οικονομία που βασίζεται στις υπηρεσίες και είναι ένας από τους δήμους με το υψηλότερο εισόδημα στην Ανδαλουσία.

 Γεωγραφία 

Η Χίνες βρίσκεται στο οροπέδιο Αλγιαράφε, σε υψόμετρο 123 μέτρων και περίπου 6 χλμ. από Σεβίλλη (η οποία βρίσκεται σχεδόν στο επίπεδο της θάλασσας). Οι δήμοι που βρίσκονται πιο κοντά στη Χίνες είναι οι Μπορμούγιος, Βαλενθίνα ντε λα Κονσέπσιον, Εσπαρτίνες και Καστιλέχα ντε λα Κουέστα, με τους οποίους ενώνεται, σχηματίζοντας ένα αστικό συγκρότημα.

Το φυσικό περιβάλλον της Χίνες, που βρίσκεται σε εύφορη γη με καλή αποστράγγιση και χαμηλό επίπεδο διάβρωσης. Ωστόσο, είναι έντονα ανθρωπογενές, ως αποτέλεσμα της αστικοποίησης του μεγαλύτερου μέρους της περιοχής του δήμου. Το παραδοσιακό αγροτικό σύστημα, που βασιζόταν κυρίως σε ελαιώνες, έχει σταδιακά περιοριστεί μέχρι την πρακτική του εξαφάνιση. Αυτή η διαδικασία έχει οδηγήσει, πρακτικά, στην ανυπαρξία μεμονωμένων φυσικών στοιχείων στον δήμο.

Το ανάγλυφο της Χίνες είναι κυματιστό, με τις υψηλότερες περιοχές να βρίσκονται στην παλιά πόλη και στη συνοικία Ελ Μαχέλο, ενώ οι χαμηλότερες περιοχές να βρίσκονται κοντά στην παλιά λεκάνη του ρέματος Σεκίγιο και κοντά στον πρώην δρόμο προς την Ουέλβα. Από γεωλογική άποψη, η Χινές βρίσκεται εντός της γεωλογικής ενότητας που αντιστοιχεί στο Βατικό κοίλωμα, το οποίο σχηματίζεται κυρίως από άμμους, ψαμμίτες με ασβεστολιθικό τσιμέντο και μάργες που εναποτέθηκαν κατά το ανώτερο Μειόκαινο.

Η Χίνες διασχίζεται από το ρέμα Μεάτσικα από ανατολικά προς δυτικά, το οποίο διοχετεύεται με κανάλια και σωληνώσεις εκτός από μια μικρή, μη αναπτυγμένη περιοχή. Αυτό το ρέμα εκβάλλει τα νερά της απορροής στο ρέμα Σεκίγιο, το οποίο διασχίζει τη Χίνες από βορρά προς νότο και επίσης διαθέτει σωληνώσεις από τα μέσα του 20ού αιώνα για την πρόληψη πλημμυρών, και εκβάλλει τα νερά του στο ρέμα Ριοπούντιο.

 Κλίμα 
Η Χίνες έχει μεσογειακό κλίμα (κλιματική ταξινόμηση Κέππεν), με πολύ ζεστά, ξηρά καλοκαίρια και ήπιους, μερικώς υγρούς χειμώνες. Όπως τα περισσότερα μεσογειακά κλίματα, η Χίνρς είναι ξηρότερη τα καλοκαίρια και υγρότερη τους χειμώνες. Η μέση ετήσια θερμοκρασία είναι 18°C. Με μέση θερμοκρασία 27°C, ο Αύγουστος είναι ο θερμότερος μήνας του χρόνου, ενώ ο Ιανουάριος είναι ο ψυχρότερος με 9,7°C. Η μέση ετήσια βροχόπτωση είναι 586 mm, ο Νοέμβριος είναι ο πιο βροχερός μήνας με 88 mm βροχής και ο Ιούλιος είναι ο ξηρότερος μήνας, με μέσο όρο 1 mm.

Η πιθανότητα χιονόπτωσης είναι σχεδόν ανύπαρκτη. Η τελευταία σημαντική χιονόπτωση συνέβη στις 2 Φεβρουαρίου 1954, αν και στις 10 Ιανουαρίου 2010 έπεσαν μερικές νιφάδες, χωρίς να στρωθεί όμως χιόνι.

Παραπομπές

Εξωτερικοί σύνδεσμοι


Κατηγορία:Πόλεις της Ισπανίας